350.06 KODIĊI GĦALL-INVESTIGAZZJONI U GĦAD-DETERMINAZZJONI TA’ ILMENTI L-AVVIŻ LEGALI 161 tal-2000, kif emendat bl-Avviżi Legali 3 u 251 tal-2001, 83 tal-2005 u 426 tal-2012. L-AVVIŻ LEGALI 161 tal-2000, kif emendat bl-Avviżi Legali 3 u 251 tal-2001, 83 tal-2005 u 426 tal-2012. 1. Titolu. It-titolu ta’ dan il-kodiċi hu l-Kodiċi għall-Investigazzjoni u għad-Determinazzjoni ta’ Ilmenti. 2. Tifsir. (1) Għall-fini ta’ dan il-Kodiċi: "l-Att " tfisser l-Att dwar ix-Xandir; Kap. 350. Kap. 350. " Awtorità " tfisser l-Awtorità tax-Xandirimwaqqfa skond l-artikolu 118 tal-Kostituzzjoni ta’ Malta; "Chief Executive " tfisser iċ-Chief Executive ta’ l-Awtorità, jew kull uffiċjal jew impjegat ieħor ta’ l-istess Awtorità, iżda ma tinkludix lis-Segretarju; "Kodiċi " tfisser il-Kodiċi għall-Investigazzjoni u għad-Determinazzjoni ta’ Ilmenti; "persuna li tagħmel ilment " tfisser terza persuna milquta li titlob lill-Awtorità biex dintara li xandar jikkonforma mad-disposizzjonijiet ta’ l-Att; " Segretarju " tfisser is-Segretarju ta’ l-Awtorità jew kull uffiċjal jew impjegat ieħor ta’ l-Awtorità, iżda ma tinkludix iċ-Chief Executive. (2) Kliem u frażijiet użati f’dan il-Kodiċi għandhom jingħataw l-istess tifsir mogħti lilhom fl-Att. 3. L-ilmenti għandhom jiġu indirizzati lix-xandar. (1) Kull ilment għandu jsir bil-miktub mill-aktar fis possibbli mill-persuna li tagħmel ilment u għandu jkun indirizzat li x-xandar involut. (2) Għandha tintbagħat kopja ta’ dak l-ilment lill-Awtorità. 4. Żmien li fih xandar għandu jirrispondi. L-ilmenti għandhom jiġu mistħarrġa u jingħataw tweġibiet lill-persuna li tagħmel ilment fi żmien tliet ijiem minn meta jirċievi l-ilment. 5. Meta xandar jilqa’ l-ilment. Jekk ix-xandar jikkonsidra l-ilment ġustifikat fit-totalità tiegħu jew f’parti minnu, dan ta’ l-aħħar għandu jieħu l-passi meħtieġa, filwaqt li javża b’dan bil-miktub lill-Awtorità u lill-persuna li tagħmel ilment dwar l-azzjoni li tkun ittieħdet. 6. Meta xandar ma jilqax l-ilment. Jekk l-ilment ma jiġix milqugħ, ix-xandar għandu- (a) jinforma b’dan lill-persuna li tagħmel ilment; (b) jinforma lill-persuna li tagħmel ilment bid-dritt tagħha li tirreferi l-kwistjoni lill-Awtorità biex din tirrevedi d-deċiżjoni tax-xandar skonddan il-Kodiċi; u (ċ) jinforma lill-Awtorità bid-deċiżjoni li jkunha u jipprovdilha kopja ta’ kull korrispondenza rilevanti. 7. Il-persuna li tagħmel ilment tista’ titlob lill-Awtorità tisma’ l-ilment. Sostitwit: A.L.83 tal-2005. (1) Jekk il-persuna li tagħmel ilment ma tkunx sodisfatta bir-risposta tax-xandar jew bir-rimedju li jiġi mogħti, hija tista’ titlob lill-Awtorità biex din tisma’ u tiddeċiedi l-ilment. (2) Il-persuna li tagħmel l-ilment tista’ tressaq l-ilment tagħha quddiem l-Awtorità: (a) fi żmien ħmistax-il ġurnata minn meta tirċievi r-risposta tax-xandar jew minn meta tingħata r-rimedju għal dak l-ilment; jew (b) fi żmien tmintax-il ġurnata minn meta dik il-persuna tkun għamlet l-ilment tagħha max-xandar jekk ix-xandar ma jweġibx jew ma jipprovdix rimedju adegwat għal dak l-ilment. (3) Jekk il-persuna li tkun ressqet l-ilment ma titlobx lill-Awtorità sabiex tiffissadata għas-smigħ ta’ l-ilment tagħha skond is-subartikolu (1), l-Awtorità għandha tiddikjara li dik il-persuna ma jkunx fadlilha aktar interess fi hu ttemm milli tkompli tieħu konjizzjoni ulterjuri tiegħu. 8. Sottomissjonijiet bil-fomm. Emendat: A.L.251 tal-2001. (1) L-Awtorità għandha tappunta l-ilment għas-smigħ u kemm il-persuna li tressaq ilment u x-xandar involut għandhom jintalbu li jattendu għas-seduta pubblika biex jagħmlu s-sottomissjonijiet tagħhom bil-fomm lill-Awtorità. (2) Il-partijiet għandhom jipproduċu l-provi tagħhom waqt dik is-seduta u l-Awtorità m’għandhiex tagħti differimenti kemm-il darba ma jkunx hemm ċirkostanzi eċċezzjonali hekk kif l-Awtorità tista’ tqis xierqa. 9. L-Awtorità għandha tiddeċiedi l-ilment. Wara li l-partijiet ikunu għalqu s-sottomissjonijiet tagħhom bil-fomm, huma jintalbu li jirtiraw mis-seduta u l-Awtorità għandha tiddeċiedi l-ilment. 10. L-Awtorità għandha tikkomunika d-deċiżjoni lill-partijiet involuti. Wara li tkun stħarrġet l-ilmenti li jinġiebu quddiemha skond dan il-Kodiċi, l-Awtorità għandha tikkomunika d-deċizjoni lill-partijiet partijiet involuti. 11. Is-Segtetarju għandu jikkomunika d-deċiżjoni ta’ l-Awtorità. Is-Segretarju ta’ l-Awtorità għandu jinforma bil-miktub li ż-żewġ partijiet bid-deċiżjoni ta’ l-Awtorità. 12. Nuqqas ta’ attendenza mhux ġustifikat għas-seduta ta’ l-Awtorità. Fejn xi parti, mingħajr raġuni valida, tonqos milli tattendi għas-seduta pubblika, għandha tiġi addottata l-proċedura li ġejja: (a) jekk il-persuna li tagħmel ilment tonqos milli tattendi għas-seduta, l-ilment tagħha għandu jiġi miċħud mill-Awtorità; (b) jekk ix-xandar involut jonqos milli jattendi għas-seduta, l-Awtorità għandha tisma’ lill-persuna li tagħmel l-ilment u għandha tiddeċiedi l-ilment fin-nuqqas tax-xandar. 13. Smigħxieraq u pubbliku. L-Awtorità għandha tagħti smigħ xieraq u pubbliku li ż-żewġ partijiet involuti. Hija għandha tagħti raġunijiet għad-deċiżjonijiet tagħha u għandha tagħmel id-deċiżjonijiet tagħha pubbliċi. 14. Meta xandar jonqos li jirrispondi lil persuna li tagħmel ilment. Jekk ix-xandar involut ma jagħtix tweġiba fiż-żmien stipulat skond il-paragrafu 4, l-Awtorità għandha tipproċedi hi biex tiġġudika l-ilment u, jekk ikun hekk meħtieġ, tiddeċiedi dwar ir-rimedju li għandu jingħata. 15. T mexxija tas-seduti pubbliċi. Emendat: A.L.3 tal-2001; A.L.426 tal-2012. (1) L-Awtorità għandha twaħħal avviż fuq in-noticeboard tagħha ta’ ilment pendenti mill-anqas tmienja uergħin siegħa qabel ma tibda s-seduta. (2) Il-membri tal-pubbliku li jattendu għal seduta pubblika għandhom jidentifikaw irwieħhom mas-Segretarju billi juruh dokument ta’ identifikazzjoni legalment validu jew il-passaport tagħhom. (3) Is-Segretarju għandu jgħarraf lil dawk il-membri tal-pubbliku bil-jiem u l-ħinijiet tas-seduti pubbliċi ta’ l-Awtorità. (4) Għall-fini ta’ dan il-Kodiċi, seduta pubblika għandha tkun tinkludi wkoll il-possibilità li l-pubbliku jkun jista’ jsegwi l-istħarriġ mill-Awtorità ta’ ilment permezz ta’ closedcircuittelevision. 16. Iċ-Chairman ta’ l-Awtorità għandu jżomm l-ordni waqt is-seduti ta’ l-Awtorità u jista’ wkoll jordna lil kull membru tal-pubbliku li jiddisturba l-andament tal-proċeduri li joħroġ ’il barra. 17. L-Awtorità tista’ f’każijiet urġenti tiddispensa mid-disposizzjonijiet ta’ dan il-Kodiċi hekk kif tista’ tiddeċiedi.